KOMISIJOS REGLAMENTAS (EB) Nr. 210/2006
2006 m. vasario 7 d.
nustatantis pagalbos už perdirbimui skirtus pomidorus dydį 2006-2007 prekybos metams
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamento (EB) Nr. 2201/96 dėl bendro perdirbtų vaisių ir daržovių produktų rinkų organizavimo (1), ypač į jo 6 straipsnio 1 dalį,
kadangi:
(1)
2003 m. rugpjūčio 29 d. Komisijos reglamento (EB) Nr. 1535/2003 dėl Tarybos reglamento (EB) Nr. 2201/96 taikymo pagal pagalbos perdirbtiems vaisių ir daržovių produktams schemą išsamių taisyklių nustatymo (2) 3 straipsnio 3 dalyje numatyta, kad Komisija paskelbia pagalbos už perdirbimui skirtus pomidorus sumą ne vėliau kaip iki sausio 31 d.
(2)
Bendrijos valstybėms narėms, buvusioms jos sudėtyje iki 2004 m. balandžio 30 d., pomidorų perdirbimo Bendrijos ir nacionalinių garantuojamųjų ribų laikymosi kontrolė, minima Reglamento (EB) Nr. 2201/96 5 straipsnio 1 dalyje, yra atliekama, remiantis paskutiniųjų trejų prekybos metų, apie kuriuos turimi galutiniai visų susijusių valstybių narių duomenys, suteiktos pagalbos dydžiu.
(3)
Taikant 2004 m. kovo 5 d. Komisijos reglamento (EB) Nr. 416/2004, nustatančio pereinamojo laikotarpio priemones, susijusias su Tarybos reglamento (EB) Nr. 2201/96 ir Reglamento (EB) 1535/2003 taikymu dėl Čekijos Respublikos, Estijos, Kipro, Latvijos, Lietuvos, Vengrijos, Maltos, Lenkijos, Slovėnijos ir Slovakijos įstojimo į Europos Sąjungą (3), 4 straipsnį, 2004 m. gegužės 1 d. į Europos Sąjungą įstojusioms valstybėms narėms pomidorų perdirbimo Bendrijos ir nacionalinių ribų laikymosi kontrolė yra atliekama remiantis kiekiais, už kuriuos buvo suteikta pagalba 2004-2005 prekybos metais ir kiekiais, dėl kurių buvo pateiktos pagalbos paraiškos 2005-2006 prekybos metams.
(4)
Pagal pagalbos schemą perdirbtų pomidorų kiekis, į kurį reikia atsižvelgti atliekant Bendrijos ir nacionalinių ribų laikymosi kontrolę yra 978 544 tonų didesnis už Bendrijos ribą. Pagalbos dydis perdirbimui skirtiems pomidorams 2006-2007 prekybos metams, valstybėms narėms, viršijusioms nustatytą perdirbimo ribą, turi būti perskaičiuotas, atsižvelgiant į Reglamento (EB) Nr. 2201/96 4 straipsnio 2 dalyje nustatytą lygį, laikantis minėto reglamento 5 straipsnio 2 ir 4 dalių ir Reglamento Nr. 416/2004 3 straipsnio 2 dalies.
(5)
Šiame reglamente numatytos priemonės atitinka Perdirbtų vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
2006-2007 prekybos metams pagal Reglamento (EB) Nr. 2201/96 2 straipsnį pagalbos už pomidorus suma yra:
a)
Graikijoje, Prancūzijoje, Portugalijoje, Čekijos Respublikoje, Kipre, Vengrijoje, Maltoje, Lenkijoje ir Slovakijoje: 34,50 eurų už toną;
b)
Italijoje: 30,43 eurų už toną;
c)
Ispanijoje:
i)
34,50 eurų už toną už pomidorus, skirtus perdirbti į sveikus nuluptus pomidorus;
ii)
23,35 eurų už toną už pomidorus, skirtus kitokiam perdirbimui.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 7 d.